|  |  |
| --- | --- |
| **LANDFILL HARMONIC ORKESTER - ÕPPEMATERJAL** | 1 |

VALIK ARUTLUSKÜSIMUSI FILMI JUURDE

ÜLDISED KÜSIMUSED

* Milliseid mõtteid ja tundeid see film sinus tekitas?
* Nimeta mõned põhjused, miks sa seda filmi teistele soovitaksid / ei soovitaks?
* Kas ja kuidas erinevad sinu arvates eesti ja paraguay noored?
* Mida teadsid enne filmi vaatamist Paraguayst? Otsi välja järgnevad faktid Paraguay kohta – kus Paraguay asub, kui suur on riigi pindala, kui palju elanikke seal elab, mis on riigi pealinn ning mis keelt riigis räägitakse?

LANDFILL HARMONIC ORKESTRI LUGU

* Kuidas kirjeldaksid filmis osalenud noorte eluolu ja keskkonda, kus nad elasid? Kas vaesus on sinu arvates eesti laste seas probleemiks?
* Kas ja kuidas muutis orkestris mängimine nende noorte elusid? Mis võimalusi see orkester nende jaoks lõi?
* Mida õpetas orkestrijuht noortele lisaks pillide mängimisele? Kuidas aitas ta noortel esinemiseks ette valmistuda? Mida pidas ta oluliseks?
* Kuidas kirjeldaksid orkestri esimest avalikku esinemist ning esimest rahvusvahelist kogemust – mida see noortele andis, kuidas see neid mõjutas?
* Kas orkester tegutses ühtse meeskonnana? Kuidas võrdleksid meeskondadena oma klassi ja antud orkestrit; mis on nendes kahes grupis sarnast ning mis on erinevat?
* Millist mõju avaldas sotsiaalmeedia orkestrile?
* Miks saavutas sinu arvates antud orkester nii suure rahvusvahelise tuntuse ja edu?
* Kas filmi vaatama hakates oleksid sa uskunud, et prügist tehtud instrumentidega mängiv orkester võib nii hästi kõlada ning, et neid võib saata selline rahvusvaheline edu?
* Filmis on kaks ütlust muusika kohta: 1. „muusika on keel, mis ületab kõiki keeli“ ja 2. ,,muusika võib päästa elusid“. Mis mõtteid need laused sinus tekitavad?

PRÜGI ja KESKKOND

* Paraguay pealinn Asunción, kus elab ligi 2 miljonit inimest, toodab iga päev umbes 1500 tonni prügi. Uuri, kui palju prügi toodetakse aastas Tallinnas?
* Mis iseloomustab üleujutust ning millistes maailma piirkondades on kõrge üleujutusrisk? Kas üleujutus on Eestis probleemiks?
* Millliste keskkonnaprobleemidega Cateurase kogukond silmitsi seisis?
* Keda kutsuti filmis *ganchero*’deks?
* Milliseid globaalseid probleeme prügi tekitab?
* Kuidas tekitada vähem prügi?
* Miks peaks prügi sorteerima? Mis on jäätmete ringlussevõtu eesmärk?
* Kust on võimalik saada infot prügi sorteerimise ning pakendikonteinerite kohta?
* Antud filmis taaskasutati prügi, et valmistada muusikainstrumente – millest neid valmistati? Mis sorti prügi saab veel taaskasutada? Mille tarbeks?